‘આ દુનિયામાં ન્યાય જેવું કશું જ નથી !’ આ વારંવાર સાંભળવા મળતું વાક્ય છે. માત્ર આપણે ત્યાં જ નહીં પણ અન્ય દેશોમાં આ જોવા મળે છે. મશહૂર નવલકથા ‘ધી ગોડફાધર’ આ લાગણીથી પ્રારંભ પામે છે. કથાના પ્રારંભિક પ્રકરણમાં એક કન્યાના પિતા અન્યાયની અસહ્ય લાગણી વચ્ચે ‘ગોડફાધર’ની મદદ લેવા જાય છે. ‘ગોડફાધર’ વ્યંગ્યમાં કહે છે, ‘બસ, અદાલતનાં બારણાં ખખડાવીને થાક્યા ? તમારે ન્યાય જોઈએ છે ને ? બોલો, પેલા જુવાનને શી શિક્ષા કરવી છે ? તેના હાથપગ ભંગાવી નાંખું ?’